Nuorten ilmastoliike on populistinen ja valitsee kohteensa tarkkaan: ”Se on valo­vuosia vanhaa ilmasto­väkeä edellä”, sanoo amerikkalais­professori

Yhdysvallat on aina ollut globaalin ilmastopolitiikan ongelmatapaus. Nuoret amerikkalaisaktivistit yrittävät muuttaa tämän keskittymällä kotirintamaan.

New York

Onhan se kohtuutonta. Ikäistäänkin nuoremman näköinen 16-vuotias ruotsalaistyttö, jonka harteille on sälytetty niin samanmielisten raskaat toiveet kuin eri mieltä olevien epäilykset ja viha.

Mutta lettipäinen Greta Thunberg näyttää perjantaina pärjäävän vallan hyvin. Hän odottaa lavan vierustalla vuoroaan, katoaa välillä äitinsä ja muiden aikuisten keskelle, mutta kun oikein kurottelee, saattaa nähdä hymyn.